બોલિવૂડમાં એવી ઘણી અભિનેત્રીઓ છે, જેમની સુંદરતા, એક્ટિંગ બધું બોલિવૂડમાં વખણાયું હતું. તે લોકપ્રિય પણ બની હતી, પરંતુ અચાનક કોઈક કારણસર આ અભિનેત્રીઓ બોલિવૂડ છોડીને ચાલી ગઈ. આવી જ એક અભિનેત્રી છે, આયશા ઝુલ્કા. ૯૦ના દાયકાની લોકપ્રિય બની ચૂકેલી અભિનેત્રી આયશા ઝુલ્કા હવે ૪૫ વર્ષની થઈ ચૂકી છે. તેનો જન્મ ૨૮ જુલાઈ, ૧૯૭૨ના રોજ શ્રીનગરમાં થયો હતો. તેણે ૧૧ વર્ષની ઉંમરે ફિલ્મ ‘કૈસે કૈસે લોગ’ (૧૯૮૩)થી કરિયર શરૂ કરી. ૨૦૧૦ સુધી ફિલ્મ ઈન્ડસ્ટ્રીમાં કામ કરનારી આયશાએ પોતાની ૨૭ વર્ષની કારકિર્દીમાં ૫૨ ફિલ્મોમાં કામ કર્યું. આયશાની કરિયર ‌પીક પર પહોંચી અને તેણે બોલિવૂડને અલવિદા કહી દીધું.